মুক্তি মিলল পরদিন কাকভোরে। বাক্সপ্যাঁটরা বেঁধে চললুম মফস্বল শহরে। যাওয়ার পথে থামা হল বিশ্ববিদ্যালয়ে। গর্বভরে তাঁরা বললেন সব দেশি গরু নাকি তারা বিদেশি করে ফেলবেন, আসবে উন্নত ফসল – ইথিওপিয়ার সবই খারাপ, সব ঝাঁ চকচকে হয়ে যাবে ! তাহলে এই যে আসার পথে গ্রামে সবাই কী চমৎকার ইঞ্জেরা দিয়ে দেশি ঢ্যাঁড়শ ভাজা আর নানারকম ডাল খাওয়ালেন? একটা বিশাল থালায়, আমরা ১০জন দশ দিকে বসে হাতে করে রুটি – থুড়ি ইঞ্জেরা ছিঁড়ে ছিঁড়ে খেলুম – সে বুঝি খারাপ?